Title: MINISTERSTVO VNÚTRA SLOVENSKEJ REPUBLIKY
Author: *
Last saved by: .
Company: Úrad vlády SR

Predkladacia správa

Podľa ustanovenia § 8 zákona NR SR č. 222/1996 Z. z. o organizácii miestnej štátnej správy a o zmene a doplnení niektorých zákonov, prednostu krajského úradu a okresného úradu vymenúva a odvoláva vláda Slovenskej republiky. V súlade s citovaným zákonom je          v kompetencii ministra vnútra predkladať vláde Slovenskej republiky návrh na vymenovanie prednostov krajských úradov a  okresných úradov.
Návrh sa predkladá na základe žiadosti Ing. Petra Klimenta prednostu Okresného úradu v Žiari nad Hronom v súvislosti s návrhom na jeho vymenovanie do funkcie vedúceho úradu Ministerstva hospodárstva Slovenskej republiky.
Návrh na kandidáta posúdila odborná výberová komisia na výber kandidátov na funkciu prednostov krajských úradov a okresných úradov menovaná ministrom vnútra, ktorá konštatovala, že navrhnutý kandidát spĺňa kritériá výberu na funkciu prednostu okresného úradu. Kandidát vyhovel psychodiagnostickým testom a má vysokoškolské vzdelanie.